સ્વામિનારાયણ ભગવાન છપૈયામાં પ્રગટ થયા, અને કૃત્યાઓ બાળ ઘનશ્યામને ઊપાડી ગઈ ત્યારે ભક્તિમાતાએ હનુમાનજીને યાદ કર્યા, હનુમાનજીએ કહ્યું, "મૈયા ! મારા જેવું શું કામ છે ? બતાવો." ભક્તિમાતાએ રડતાં રડતાં કહ્યું, "બાળ ઘનશ્યામને કૃત્યાઓ ઊપાડી ગઈ છે. તમે લઈ આવો." હનુમાનજી તરતજ ઊડાન ભરી કૃત્યાઓને બરાબર પૂછડાંથી બાંધીને પછાડી કિકિયારી કરતા બોલ્યા, "હે પાપણી ! મારા ઈષ્ટદેવને મારવા આવી છો ? હમણાં હતી ન હતી કરી નાખીશ, જીવથી મારી નાખીશ,"